Begin eindfluitjie vir Geloftefeeste blaas? | Die Nuus in Afrikaans - Koerant.co.za
Hierdie vraag val nié uit die lug nie. Dit spruit uit ‘n poging om vir ‘n publikasie besonderhede oor vanjaar se Geloftefeeste, veral in die Vrystaat, te bekom.
Verskeie versoeke is uitgestuur vir besonderhede, en ‘n hele paar internetsoektogte is geloods. ‘n Paar, soos Bloedrivier en Vegkop by Heilbron, die ou staatmakers, is gevind, maar van organiseerders wat reageer en die data na die koerant aanstuur … niks.